text: Se de flotte billeder: Tusindvis af bramgæs holdt hvil
  02 december 2017 kl. 13.14
  Tusindvis af bramgæs fik sig et hvil i marsken nær Ribe. Torben Hestehave var hurtigt med kameraet. 
  Torben Hestehave skyndte sig at finde sit kamera frem, da han i morges fik øje på tusindvis af bramgæs ved Kammerslusen.
  Han var ude at gå en tur ved diget mod Vadehavet - cirka 5 kilometer vest for Ribe. 
  - Ved 11.30-tiden fik jeg øje på denne kæmpeflok bramgæs, der på træk rastede i marsken. I baggrunden på billederne ses Ribes profil med de mange tårne, fortæller Torben Hestehave. 
  Han fortæller, at der nærmest var vindstille og cirka 5 grader varmt. Luften var tung af regnbyger.
  